
RAPORT DE SPECIALITATE
privind mandatarea reprezentanților Municipiului Timișoara în Adunarea Generală a Asociaților la Agenția de Achiziții Publice Timișoara S.R.L. pentru numirea unui membru în Consiliului de Administrație al societății și declanșarea procedurii de selecție pentru ocuparea celor două posturi vacante

Având în vedere Referatul de aprobare a proiectului de hotărâre al Primarului Municipiului Timişoara şi Proiectul de hotărâre privind mandatarea reprezentanților Municipiului Timișoara în Adunarea Generală a Asociaților la Agenția de Achiziții Publice Timișoara S.R.L. pentru numirea unui membru în Consiliului de Administrație al societății și declanșarea procedurii de selecție pentru ocuparea celor două posturi vacante;
	Având în vedere Raportul Comisiei de selecție constituită în baza HCL nr. 64/2021, modificată prin HCL nr. 341/12.07.2022 înregistrat cu nr. SC2022-22342/09.09.2022  referitor la candidaturile depuse pentru funcția de membru în Consiliul de Administrație al Agenției de Achiziții Publice Timișoara S.RL.;
Având în vedere adresa Agenției de Achiziții Publice Timișoara S.R.L. nr. SC2022-22764/15.09.2022 prin care ne-au fost comunicate propunerile societății referitoare la indicatorii de performanţă pentru membrii Consiliului de Administraţie;
	Având în vedere Hotărârea Consiliului Local al Municipiului Timișoara nr. 5/11.01.2022 privind înființarea unei unități de achiziții publice centralizate în municipiul Timișoara sub forma unei societăți comerciale cu răspundere limitată, cu denumirea Agentia de Achiziții Publice Timișoara S.R.L.;
Având în vedere Hotărârea Consiliului Local al Municipiului Timișoara nr. 41/08.02.2022 privind numirea reprezentanților Municipiului Timișoara în Adunarea Generală a Asociaților la Agenția de Achiziții Publice Timișoara S.R.L.;
Având în vedere Hotărârea Consiliului Local al Municipiului Timișoara nr. 234/24.05.2022 privind aprobarea modificării și completării  Procedurii de selecție a administratorilor Societății Agenția de Achiziții Publice Timișoara S.R.L. aprobată prin Hotărârea Consiliului Local al Municipiului Timișoara nr. 5/11.01.2022 privind înființarea unei unități de achiziții publice centralizate în municipiul Timișoara sub forma unei societăți comerciale cu răspundere limitată, cu denumirea Agentia de Achiziții Publice Timișoara S.R.L.;
Facem următoarele precizări:
În urma finalizării procedurii de selecție pentru membrii Consiliului deAdministrație al Agenției de Achiziții Publice Timișoara S.R.L Comisia de selecție propune numirea unui membru, fapt din care rezultă că două posturi rămân vacante.
În temeiul art. 12 lit. a) din Anexa 1 din HG nr. 722/2016 pentru aprobarea Normelor metodologice de aplicare a unor prevederi din Ordonanţa de urgenţă a Guvernului nr. 109/2011 privind guvernanţa corporativă a întreprinderilor publice, Comisia de selecție în cazul în care nu au fost contractate serviciile unui expert independent, derulează întreaga procedură de selecţie şi propune candidaţii selectaţi în lista scurtă în vederea numirii pentru poziţia de membri în consiliu, pe baza raportului privind numirile finale întocmit în acest scop.
În conformitate cu prevederile art . 44 alin. (7) și (9) lit. b) din HG nr. 722/2016, după finalizarea interviurilor, comisia de selecţie sau comitetul de nominalizare şi remunerare întocmeşte raportul pentru numirile finale, care include clasificarea candidaţilor cu motivarea acesteia.
Raportul se transmite la conducătorul autorităţii publice tutelare, în vederea mandatării reprezentanţilor în adunarea generală a acţionarilor, pentru propunerea de membri în consiliu, în cazul societăţilor.
În acest sens, Comisia de selecție constituită prin HCL nr. 64/2021, modificată prin HCL nr. 341/12.07.2022,  finalizând procedura de selecție pentru Consiliul de Administrație al Agenției de Achiziții Publice Timișoara S.R.L., a întocmit Raportul final nr. SC2022-2342/09.09.2022 prin care propune numirea unui membru în consiliu.
Totodată, potrivit art. 3 pct. 6 din OUG nr. 109/2011, autoritatea publică tutelară are competenţe să stabilească criterii de integritate pentru membrii consiliului de administraţie şi să asigure înscrierea acestora în contractele de mandat.
    În conformitate cu principiile generale privind stabilirea indicatorilor–cheie de performanţă prevăzuţi în Anexa 2 la H.G. nr. 722/2016 structurile de guvernanţă corporativă din cadrul fiecărei autorităţi publice tutelare propun conducerii acesteia ceea ce consideră a fi indicatorii financiari şi nefinanciari de performanţă potriviţi, în concordanţă cu interesele întreprinderii publice. Aceştia vor fi folosiţi ca bază de negociere pentru indicatorii de performanţă financiari şi nefinanciari rezultaţi din planul de administrare. 
În continuare rămânând două posturi vacante în Consiliul de Administrație, în conformitate cu prevederile art. 3 lit. b) din Anexa 1 la HG nr. 722/2016 potrivit art. 64^4 din ordonanţa de urgenţă şi art. V din Legea nr. 111/2016, declanşarea procedurii de selecţie a membrilor consiliului începe: în cazul societăţilor la care statul sau o unitate administrativ-teritorială este acţionar unic, la data la care autoritatea publică tutelară emite actul administrativ în acest sens.
	În conformitate cu prevederile art. 121 din Legea nr. 31/1990 privind societățile, republicată, cu modificările și completările ulterioare, acţionarii reprezentând întreg capitalul social vor putea, dacă nici unul dintre ei nu se opune, să ţină o adunare generală şi să ia orice hotărâre de competenţa adunării, fără respectarea formalităţilor cerute pentru convocarea ei.
În conformitate cu prevederile art. 125 din Legea nr. 31/1990 privind societățile, republicată, cu modificările și completările ulterioare, acţionarii pot participa şi vota în adunarea generală prin reprezentare, în baza unei împuterniciri acordate pentru respectiva adunare generală.
În temeiul art. 129 alin. (2) lit. a)  din Ordonanța de Urgență a Guvernului nr. 57/2019 privind Codul administrativ, consiliul local exercită atribuţii privind organizarea şi funcţionarea aparatului de specialitate al primarului, ale instituţiilor publice de interes local şi ale societăţilor şi regiilor autonome de interes local.
Potrivit prevederilor art. 129 alin (3) lit. d) din Ordonanța de Urgență a Guvernului nr. 57/2019 privind Codul administrativ, consiliul local exercită, în numele unităţii administrativ-teritoriale, toate drepturile şi obligaţiile corespunzătoare participaţiilor deţinute la societăţi sau regii autonome, în condiţiile legii.
Având în vedere prevederile legale expuse în prezentul raport, apreciem că Proiectul de hotărâre privind mandatarea reprezentanților Municipiului Timișoara în Adunarea Generală a Asociaților la Agenția de Achiziții Publice Timișoara S.R.L. pentru numirea unui membru în Consiliului de Administrație al societății și declanșarea procedurii de selecție pentru ocuparea celor două posturi vacante, îndeplinește condițiile pentru a fi supus dezbaterii și aprobării plenului consiliului local. 
   
Director Economic,				                              Consilier BGCMSIP,
  Steliana Stanciu				                                    Violeta Lazăr

